โจรหิวโซย่องร้านซ่อมรถ ตักข้าวกินสบายใจ ก่อนฉกเงิน 2 พัน-จยย.หนีหาย
คลิปกล้องวงจรปิดร้านซ่อมจักรยานยนต์ ซอยแหลมปะการัง อ.ตะกั่วป่า จ.พังงา จับภาพโจรหิวโซใจเย็นขโมยกินข้าว 2 จาน หลังกินเสร็จล้างจานวางตั้งให้เรียบร้อย ก่อนฉกเงินสด 2,000 บาท ขโมยรถจักรยานยนต์หนีหาย ,เมื่อวันที่ 23 เม.ย. 61 ผู้สื่อข่าวได้รับแจ้งจากนายสิทธิกร ภมรานนท์ อายุ 44 ปี เจ้าของร้านช่างอิ่ม ปะการัง คลาสสิค ร้านซ่อมจักรยานยนต์ ซอยแหลมปะการัง ต.คึกคัก อ.ตะกั่วป่า จ.พังงา พร้อมได้นำภาพกล้องวงจรปิดให้ผู้สื่อข่าวดูภาพที่มีคนร้ายเข้ามาขโมยกินข้าว ก่อนที่จะฉวยโอกาสขโมยรถจักรยานยนต์หลบหนี เมื่อวันที่ 19 เม.ย.61 เวลาประมาณ 18.30 น. และได้นำภาพลงในโลกออนไลน์เฟซบุ๊ก แชร์ภาพคนร้ายนำมาโพสต์ขอให้เพื่อนๆ ช่วยกันแชร์เพื่อติดตามคนร้าย และรถจักรยานยนต์ ที่ถูกขโมยไป,ในคลิปภาพจะเห็นว่าคนร้ายเป็นชายรูปร่างผอมสูง สวมเสื้อสีน้ำเงิน นุ่งกางเกงขายาวลายทหาร สวมหมวกแก๊ปสีน้ำตาล อายุประมาณ 30 ปี เดินมานั่งที่โต๊ะหน้าร้านก่อนจะเดินมากินข้าว จำนวน 2 ชาม ที่หลังบ้านแบบใจเย็น และล้างจานข้าวให้เรียบร้อย และหลังจากกินข้าวเสร็จก็ได้เข้ารื้อค้นของที่อยู่ในร้าน และขโมยรถจักรยานที่อยู่ในร้านหลบหนีลอยนวล,นายสิทธิกร ภมรานนท์ อายุ 44 ปี กล่าวว่า ตอนแรกคนร้ายได้เข้ามานั่งอยู่ที่โต๊ะบริเวณหน้าร้าน และได้เดินไปทานข้าวจำนวน 2 จาน โดยที่จะเดินอ้อมไปทางหลังบ้าน เข้าไปในห้องลูกสาวที่อยู่ด้านหลังของบ้าน พร้อมทั้งได้เข้าไปรื้อค้นข้าวของที่อยู่ภายในห้อง และได้ออกมาเข้าประตูด้านข้างของร้าน ก่อนที่จะลงมือรื้อค้นข้าวของที่อยู่ภายในร้านและได้นำชุดโอนรถ และเงินสดจำนวน 2,000 กว่าบาท หลังจากนั้นก็ได้นำน้ำมันที่บรรจุใส่ขวดไว้จำนวน 5 ขวด ไปเติมใส่รถจักรยานยนต์ฮอนด้าคลิก 125 ไอ สีฟ้าขาว หมายเลขทะเบียน 1 กค 5573 ภูเก็ต ที่จอดอยู่ภายในร้านนำลงไปทางด้านข้างร้านก่อนที่จะขับรถหลบหนีไปยังลอยนวล,ซึ่งจากการตรวจสอบในครั้งนี้พบว่าคนร้ายใช้เวลาก่อเหตุประมาณ 30 นาที ซึ่งก่อนจะเกิดเหตุการณ์นี้พบว่าชายคนดังกล่าวได้เดินมานั่งวนเวียนอยู่บริเวณหน้าร้านอีกฝั่งหนึ่งของถนน และได้เดินมานั่งที่บริเวณโต๊ะหน้าร้าน ตนเองก็ได้สอบถามว่ามาจากไหนเขาบอกว่า มารอลุงที่ทำงานเป็น รปภ.อยู่ธนาคารแห่งหนึ่งในย่านเขาหลัก และลุงเช่าบ้านอยู่ฝั่งตรงข้าม ตนเองก็รู้สึกแปลกใจจึงถามต่อไปอีกว่าแล้วทำไมไม่ไปอยู่บ้านเช่าของลุง แต่ก็ไม่เป็นไรปล่อยให้เขานั่งอยู่ที่หน้าร้านและตนเองก็ได้ออกไปธุระข้างนอก เบื้องต้น ได้เข้าไปแจ้งความไว้ที่ สภ.เขาหลัก,ทางเจ้าหน้าที่ตำรวจยังติดตั้งอยู่ ซึ่งก่อนหน้านี้พบว่ามีรถจักรยานยนต์ยี่ห้อเดียวกันถูกขโมยมาจากพื้นที่ราไวย์ จังหวัดภูเก็ต และนำมาจอดทิ้งไว้ที่บริเวณชายหาดแหลมปะการัง ก่อนที่จะมาขโมยจักรยานยนต์ที่ร้านไปต่อ โดยพบว่าในพื้นที่เขาหลัก ก็เคยมีเหตุการณ์ขโมยรถจักรยานยนต์ ขโมยชุดชั้นในผู้หญิง ขโมยของในห้องพัก แต่ก็ไม่บ่อยนั้น จนล่าสุดพบว่ามีการขโมยรถจักรยานยนต์หายไป นอกจากนี้ได้นำภาพคลิปกล้องวงจรปิดพร้อมเขียนข้อความแชร์ในโลกออนไลน์ให้เพื่อนๆ ช่วยตามหาว่า มีโจรขโมยรถพร้อมทะเบียนและชุดโอนลอยในร้านช่างอิ่ม ปะการังคลาสสิค ไปท่านใดเจอหรืคุ้นเคยกรุณาติดต่อ 082-4257800
คลิปกล้องวงจรปิดร้านซ่อมจักรยานยนต์ ซอยแหลมปะการัง อ.ตะกั่วป่า จ.พังงา จับภาพโจรหิวโซใจเย็นขโมยกินข้าว 2 จาน หลังกินเสร็จล้างจานวางตั้งให้เรียบร้อย ก่อนฉกเงินสด 2,000 บาท ขโมยรถจักรยานยนต์
โจรหิวโซ,โจรตีเนียน,ตักข้าวกิน,ฉกเงิน,ขโมยจักรยานยนต์,ข่าวทั่วไป